भागवत सत्संग से ही बंधन मुक्त हो सकता है जीव: अमृतानंद सरस्वती
माया के साथ जीव बंधा होता है, जिसके कारण वह प्रभू को प्राप्त नहीं कर पाता। ब्रम्ह का साथ पाने अर्थात भागवत सतसंग से ही वह बंधन मुक्त हो सकता है। ये बातें भागवत कथा एवं पार्थिव शिव लिंग पूजन के चौथे दिन महामण्डलेश्वर अमृतानंद सरस्वती ने कृष्ण जन्म की कथा सुनाते हुए कही। उन्होंने कहा कि
जीवों के चित्त को आकर्षित करने वाले को ही कृष्ण कहते हैं। पूतना का अर्थ बताते हुए कहा कि जो पवित्र न हो उसे पूतना कहते हैं। अपने अंदर विष धारण कर भगवान को विषपान की इच्छा रखने वाली पूतना का भी भगवान ने उद्धार किया। सकटासुर प्रसंग का वर्णन करते हुए बताया कि जो नर-नारी भागवत भाव को नीचे और भोग को ऊपर रखते हैं उनका विनाश सकटासुर की तरह होता है। भगवान ने जिस प्रकार अंगूठे की ठोकर से भोगरूपी दूध, मक्खन से भरी गाड़ी को पलटकर संकटासुर को मारा उसी प्रकार भोगासक्त मनुष्य की जीवन की गाड़ी पलट जाती है। कंस चरित्र से आचार्य ने बताया कि कंस का अर्थ भय होता है कंस ने अपने पिता उग्रसेन को कैद में कर मथुरा का सिंहासन हथिया लिया । जो गुरू ,माता-पिता, वृद्धजनों का सम्मान न करे उसे मानसिक भय होता है मानसिक भय से ही उसका विनाश होता है।
भगवान की रास लीला का वर्णन करते हुए अाचार्य ने कहा कि जीवात्मा से परमात्मा का मिलन रास है ।
hin_Deva hin_Deva hin_Deva hin_Deva